Juruterbang selamat, pesawat Hawk terhempas
JAKARTA: Sebuah pesawat tempur BAE Hawk 109 milik Angkatan Tentera Udara Indonesia terhempas di Kampar, Riau pada pagi semalam.Jurucakap pihak angkatan bersenjata itu, Fajar Adriyanto mengesahkan pesawat tentera itu terhempas sekitar lima kilometer dari Landasan Udara Roesmin Nurjadin di Pekanbaru.Dalam kecelakaan itu, juruterbang pesawat berkenaan dilaporkan selamat selepas terjun dari pesawat berkenaan menggunakan ejection seat.Menurut Fajar, ketika ini, juruterbang berkenaan sedang menerima rawatan di Hospital Tentera Udara Dr Soekirman Lanud Rsn Pekanbaru untuk pemeriksaan lanjut. Pasukan keselamatan sedang melakukan penyiasatan bagi mengenalpasti punca kejadian.Beliau berkata, pesawat tempur jenis BAE Hawk 109 itu dikendalikan juruterbang Apriyanto Ismail.-AFP 
See author's posts
